cyanic-selkie/wikianc huggingface dataset:
เกมล่าเกม 2 แคชชิ่งไฟเออร์
ภาคต่อ
ภาพยนตร์ภาคต่อจะเริ่มผลิตตั้งแต่วันที่ 16 กันยายน พ.ศ. 2556 และจะสิ้นสุดในวันที่ 20 พฤษภาคม พ.ศ. 2557 ที่บอสตัน แอตแลนตา และ ลอสแอนเจลิส โดยเลียม เฮมส์เวิร์ท ยืนยันว่าการถ่ายภาพยนตร์ เกมล่าเกม 3 ม็อคกิ้งเจย์ ทั้งสองภาค จะเริ่มต้นในเดือนกันยายน พ.ศ. 2556 นอกจากนี้ยังมีนักแสดงใหม่ในทั้งสองภาค ได้แก่ สเตฟ ดอว์สัน รับบทเป็น "แอนนี่ เครสตา" นาตาลี ดอร์มเมอร์ จะรับบทเป็น "เครสสิดา" อีวาน รอสส์ จะรับบทเป็น "เมสซาลา" จูเลียน มัวร์ จะรับบทเป็น "ประธานาธิบดีอัลม่า คอน" ลิลลี่ เรพ จะรับบทเป็น "ผู้บัญชาการลัยม์" พาติน่า มิลเลอร์ จะรับบทเป็น "ผู้บัญชาการเพลโลร์" และ มาเฮอร์เชลล่า จะรับบทเป็น "บ็อกส์"
วีรศักดิ์ เกียรติสูงเนิน
วีรศักดิ์ เกียรติสูงเนิน เป็นนักฟุตบอล สัญชาติไทย อดีตนักเตะสโมสรนครราชสีมา เอฟซี สวาทแคท ปัจจุบันได้ลงเล่นให้กับ สโมสรฟุตบอลสมุทรปราการ คัสตอม ศุลกากร เอฟซี และอีกหลายๆทีมในระดับ พรีเมียร์ลีกอังกฤษ ตำแหน่งกองกลางตัวรุกและกองหน้าตัวต่ำ
ภาษาตากัว
ภาษาตากัว (Takua) มีผู้พูดทั้งหมด 12,800 คน (พ.ศ. 2543) ทางภาคใต้ของเวียดนาม ใกล้เคียงกับภาษากัวและภาษากายอง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
โปเกมอน เดอะมูฟวี่ ตอน เทพพิทักษ์แห่งนครสายน้ำ
โปเกมอน เดอะมูฟวี่ ตอน เทพพิทักษ์แห่งนครสายน้ำ เป็นภาพยนตร์โปเกมอนเดอะมูฟวี่ที่ 5 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 13 กรกฎาคม พ.ศ. 2545
แอฟริกาคัพออฟเนชันส์ 2019 รอบคัดเลือก กลุ่ม เอ
กลุ่ม เอ ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: เซเนกัล, อิเควทอเรียล กินี, ซูดาน, และ มาดากัสการ์ (ทีมชนะเลิศของ รอบเบื้องต้น).
อันดับดาวซัลโว
การแข่งขันทั้งหมดมี 30 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
ดับเบิลยูดับเบิลยูอี เบรกกิ้งพอยท์
ดับเบิลยูดับเบิลยูอี เบรกกิ้งพอยท์ เป็นรายการมวยปล้ำของ WWE จัดเมื่อวันที่ 13 กันยายน ปี 2009 ที่ มอนทรีออล,รัฐควิเบก ประเทศแคนาดา
มาร์กาเร็ต ทิวดอร์
มาร์กาเร็ต ทิวเดอร์ (Margaret Tudor; 28 พฤศจิกายน ค.ศ. 1489 - 18 ตุลาคม ค.ศ. 1541) หรือที่รู้จักกันในพระนามว่า มาร์กาเร็ต สมเด็จพระราชินีแห่งชาวสกอต (Margaret, Queen of Scots) เสด็จพระราชสมภพที่พระราชวังเวสต์มินสเตอร์ ทรงเป็นพระราชธิดาพระองค์โตที่ทรงพระชนม์ในพระเจ้าเฮนรีที่ 7 แห่งอังกฤษกับเอลิซาเบธแห่งยอร์ก และทรงเป็นพระเชษฐภคินีในพระเจ้าเฮนรีที่ 8 แห่งอังกฤษ ในปีค.ศ. 1503 เจ้าหญิงมาร์กาเร็ตทรงอภิเษกสมรสกับพระเจ้าเจมส์ที่ 4 พระมหากษัตริย์แห่งชาวสกอต พระเจ้าเจมส์ที่ 4 เสด็จสวรรคตในปีค.ศ. 1513 และพระราชโอรสได้ครองราชย์สืบต่อในฐานะ พระเจ้าเจมส์ที่ 5 พระนางมาร์กาเร็ตทรงอภิเษกสมรสครั้งที่ 2 กับอาร์ชิบาลด์ ดักลาส เอิร์ลที่ 6 แห่งแองกัส จากการอภิเษกสมรสทั้งครั้งที่หนึ่งและครั้งที่สองทำให้พระนางมาร์กาเร็ตทรงเป็นพระอัยยิกาในสมเด็จพระราชินีนาถแมรีที่ 1 แห่งชาวสกอตและลอร์ดดาร์นลีย์ พระสวามีองค์ที่สองของพระนางแมรี ตามลำดับ การอภิเษกสมรสของพระนางมาร์กาเร็ตกับพระเจ้าเจมส์ที่ 4 เป็นสิ่งที่บ่งบอกถึงการรวมราชบัลลังก์ ซึ่งพระราชปนัดดาคือ พระเจ้าเจมส์ที่ 6 แห่งสกอตแลนด์ ผู้ทรงเป็นพระราชโอรสในพระนางแมรีกับลอร์ดดาร์นลีย์ ได้ขึ้นครองราชย์เป็นพระมหากษัตริย์แห่งอังกฤษและไอร์แลนด์หลังจากการสวรรคตของสมเด็จพระราชินีนาถเอลิซาเบธที่ 1 แห่งอังกฤษ ในปีค.ศ. 1603
ดอกทิสเซิลและดอกกุหลาบ
เจ้าหญิงมาร์กาเร็ตทรงร่วมพิธีรับเข้าเป็นคริสต์ศาสนิกชนที่โบสภ์เซนต์มาร์กาเร้ต เวสต์มินสเตอร์ เจ้าหญิงทรงได้รับการตั้งพระนามตามมาร์กาเรต โบฟอร์ต เคาน์เตสแห่งริชมอนด์และดาร์บี พระอัยยิกาฝ่ายพระราชบิดา
โกร่งบดยา
โกร่งบดยา (mortar and pestle, ความหมาย: ครก และ สาก) โกร่งบดยาคือเครื่องมือที่เภสัชกรใช้บดยาและปรุงยาซึ่งประกอบด้วยตัวโกร่ง (mortar) และลูกบด (pestle) โดยทั่วไปโกร่งจะมีลักษณะเหมือนชามคอนข้างหนาปากกว้าง ภายในผิวเรียบมัน ส่วนใหญ่โกร่งบดยาจะทำด้วยกระเบื้องพอร์ซเลน(porcelain) ใช้สำหรับใส่วัสดุที่จะบด ลูกบดมีลักษณะเป็นแท่งใช้สำหรับทุบและบดวัสดุที่ต้องการให้ละเอียดและผสมเข้ากันส่วนมากจะทำด้วยไม้ โกร่งจึงเป็นสัญลักษณ์ของวิชาชีพเภสัชกรรมอยู่ประจำร้านขายยาในเวลาต่อมา
มาร์กาเร็ต ทิวดอร์
ดอกทิสเซิลและดอกกุหลาบ
เหล่าบุตรสาวนั้นเป็นสินทรัพย์ทางการเมืองที่มีความสำคัญในโลกของวงการทูตและแต่งงานเพื่อเชื่อมสัมพันธไมตรี แม้กระทั่งก่อนวันครบรอบวันคล้ายวันพระราชสมภพ 6 ปีของเจ้าหญิง พระเจ้าเฮนรีที่ 7 ทรงดำริถึงการอภิเษกสมรสระหว่างเจ้าหญิงมาร์กาเร็ตกับพระเจ้าเจมส์ที่ 4 เพื่อเป็นหนทางไม่ให้พระมหากษัตริย์สกอตไปสนับสนุนเพอร์คิน วอร์เบ็ค ผู้อ้างสิทธิในราชบัลลังก์อังกฤษ นอกจากนี้ยังมีแนวโน้มว่าพระเจ้าเฮนรีที่ 7 ทรงเชื่อว่าการเป็นพันธมิตรในการอภิเษกสมรสดังกล่าวจะเป็นก้าวสำคัญที่นำไปสู่การรวมราชบัลลังก์อังกฤษและสกอตแลนด์เข้าด้วยกัน ซึ่งเป็นสิ่งที่พระราชโอรสของพระองค์ ซึ่งก้คือพระเจ้าเฮนรีที่ 8 ในอนาคตทรงพยายามมาตลอดรัชกาล
โกร่งบดยา
โกร่งในภูมิภาคต่างๆ
โดยทั่วไปจะใช้โกร่งในการทำครัวหรือปรุงอาหารซึ่งจะมีความหลากหลายตามภูมิภาคดังนี้
ประเทศไทยและเอเชียตะวันออกเฉียงใต้
ในประเทศไทยและเอเชียตะวันออกเฉียงใต้จะใช้โกร่งในการทำครัวโดยเฉพาะการบดพริกหรือชาวบ้านเรียก"ตำน้ำพริก" จะใช้โกร่งที่ทำด้วยหินแกรนิต(Granite) ซึ่งมีการทำกันมากในภาคตะวันออกของไทยโดยเฉพาะที่อ่างศิลาจังหวัดชลบุรี
มาร์กาเร็ต ทิวดอร์
ดอกทิสเซิลและดอกกุหลาบ
ในวันที่ 24 เมษายน ค.ศ. 1502 สกอตแลนด์และอังกฤษได้ลงนามในสนธิสัญญาสันติภาพถาวร เป็นสนธิสัญญาสันติภาพฉบับแรกระหว่างสองราชอาณาจักรในรอบ 170 ปี สนธิสัญญาอภิเษกสมรสถูกรวมไว้ในวันเดียวกันด้วยและเป็นตัวรับประกันสันติภาพ
โกร่งบดยา
ประเทศญี่ปุ่น
ในประเทศญี่ปุ่นใช้ในการปรุงอาหารเช่นกันถ้ามีขนาดใหญ่จะทำด้วยไม้ (wooden mallets) ใช้สำหรับทำโมจิ โกร่งและลูกบดในขนาดปกติของญี่ปุ่นจะเรียกสุริบะชิ(suribachi) และสุริโกะงิ(surikogi)
มาร์กาเร็ต ทิวดอร์
การอภิเษกสมรสโดยฉันทะและการเดินทางของพระราชินีพระองค์ใหม่
พระนางมาร์กาเร็ตอภิเษกสมรสโดยฉันทะในวันที่ 25 มกราคม ค.ศ. 1503 ที่พระราชวังริชมอนด์ แพทริก เอิร์ลแห่งบอธเวลเป็นตัวแทนของกษัตริย์สกอตและสวมชุดผ้าทองในพิธีที่จัดขึ้นในห้องชุดของสมเด็จพระราชินี เขามาพร้อมกับอาร์กบิชอปแห่งกลาสโกว์และแอนดรู ฟอร์แมน พระอธิการแห่งมอเรย์ จอห์น ยัง หนึ่งในคณะซอเมอร์เซ็ตเฮรัลด์ได้รายงานว่าพิธีนี้เป็น "การต่อสู้ที่น่าจดจำ" รางวัลได้ถูกจัดมอบในเช้าวันถัดมาและงานประลองก็ยังถูกจัดต่อเนื่อง ตอนนี้เจ้าหญิงมาร์กาเร็ตทรงกลายเป็นสมเด็จพระราชินีแห่งชาวสกอต
โกร่งบดยา
ประเทศแถบอเมริกา
ในประเทศแถบอเมริกาชนเผ่าพื้นเมืองอเมริกาใช้โกร่งหินในการบดผลโอ๊กและเมล็ดของมัน
มาร์กาเร็ต ทิวดอร์
การอภิเษกสมรสโดยฉันทะและการเดินทางของพระราชินีพระองค์ใหม่
สมเด็จพระราชินีพระองค์ใหม่ทรงมีตู้ฉลองพระองค์ขนาดใหญ่ และผ้าม่านคลุมเตียงสีแดงเข้มของพระนางได้จัดทำโดยไหมของอิตาเลียนซึ่งปักลายกุหลาบแดงแลงคาสเตอร์ เสื้อผ้าเหล่านี้ก็ได้ทำให้แก่พระสหายของพระนาง เลดีแคทเทอรีน กอร์ดอน ภรรยาม่ายของเพอร์คิน วอร์เบ็ค ในเดือนพฤษภาคม ค.ศ. 1503 พระเจ้มเจมส์ที่ 4 ทรงยืนยันสิทธิในการครอบครองที่ดินและพระตำหนักของพระนางที่รวมทั้งปราสาทเมิธเวน, ปราสาทสเตอร์ลิง, ปราสาทดัน, พระราชวังลินลิธโกว์และปราสาทเนวาร์กในป่าเอ็ททริก ที่มีรายได้เช่นเดียวกับระบบเอิร์ลและระบบลอร์ดเจ้าที่ดิน
ในช่วงหลัง ค.ศ. 1503 สมเด็จพระราชินีมาร์กาเร็ตได้เสด็จสกอตแลนด์ เส้นางเสด็จของพระนางเป็นการเดินทางไปสู่ภาคเหนือครั้งใหญ่ พระนางออกจากพระราชวังริชมอนด์ในวันที่ 27 มิถุนายน พร้อมกับพระเจ้าเฮนรีที่ 7 และเสด็จไปยังคอลลีเวสตันเป็นแห่งแรก ที่ยอร์กได้มีแผ่นป้ายเหล็กเป็นที่รำลึกถึงจุดที่สมเด็จพระราชินีแห่งสกอตทรงเข้ามาในประตูเมือง หลังจากข้ามพรมแดนที่เบริก-อะพอน-ทวีดในวันี่ 1 สิงหาคม ค.ศ. 1503 สมเด็จพระราชินีมาร์กาเร็ตทรงพบกับราชสำนักสกอตที่แลมเบอร์ตัน ที่พระราชวังเดลคีธ พระเจ้าเจมส์ทรงจุมพิตราตรีสวัสดิ์พระนาง พระองค์เสด็จมาปลอบพระทัยพระนางอีกครั้งในวันที่ 4 สิงหาคม หลังจากที่เกิดเหตุเพลิงไหม้คอกม้าซึ่งทำให้ม้าที่พระนางทรงโปรดตาย เกียร์ทรงม้าของพระนางถูกเผาและเครื่องทรงของม้าหรือผ้าถักทองกับเบาะกำมะหยี่เป็นค่าใช้จ่ายจำนวน 127 ปอนด์ ในวันที่ 7 สิงหาคม ค.ศ. 1503 พระนางมาร์กาเร็ตต้องเสด็จจากเดลคีธไปยังเอดินเบอระด้วยเกี้ยว
ที่ทุ่งหญ้าระยะหนึ่งไมล์จากเอดินบะระ มีพลับพลาที่ซึ่งเซอร์แพทริก ฮามิลตันและแพทริก ซินแคลร์แสดงละครและต่อสู้ด้วยบทบาทของอัศวินที่ปกป้องผู้หญิงของพวกเขา ในวันที่ 8 สิงหาคม ค.ศ. 1503 พระราชพิธีอภิเษกสมรสได้ถูกจัดขึ้นที่โบสถ์โฮลีรูด พิธีกรรมได้ดำเนินการโดยอาร์กบิชอปแห่งกลาสโกว์และอาร์กบิชอปแห่งยอร์ก สองวันต่อมาในวันนักบุญลอว์เรนซ์ สมเด็จพระราชินีมาร์กาเร็ตทรงเข้าร่วมพิธีที่มหาวิหารเซนต์ไจส์ ในหมู่โบสถ์เคิร์ก เป็นครั้งแรกที่เสด็จออกสาธารณะนับตั้งแต่ทรงเป็นสมเด็จพระราชินี รายละเอียดในเรื่องการเสกสมรสโดยฉันทะ การเดินทาง การมาถึงและการรับเสด็จในเอดินเบอระได้ถูกบันทึกโดยจอห์น ยังแห่งคณะซอเมอร์เซ็ตเฮรัลด์
บทกวีและบทเพลงสำหรับพระนางมาร์กาเร็ต
การเสด็จมาถึงของสมเด็จพระราชินีได้มีการเฉลิมพระเกียรติโดยบทกวีของวิลเลียม ดันบาร์ ซึ่งรวมถึงบทกวี The Thrissil and the Rois (ดอกทิสเซิลและดอกกุหลาบ), บทกวี Gladethe, บทกวี thoue Queyne of Scottis Regioun และ บทเพลง Now Fayre, Fayrest of Every Fayre บทกวีอื่นๆอย่างเช่น Blyth Aberdeane ที่แต่งขึ้นเพื่อต้อนรับสมเด็จพระราชินีสู่เมืองแอเบอร์ดีน ดันบาร์อยู่ในลอนดอนในช่วงที่มีการเจรจาสนธิสัญญา บทกวี Thrissil and the Rois ของดันบาร์ เป็นเรื่องราวของนกป่าที่ขับกล่อมดอกกุหลาบที่ประสานกันระหว่างแลงคัสเตอร์และยอร์ก ซึ่งเป็นสัญลักษณ์ของราชวงศ์ของพระนางมาร์กาเร็ต บทกวีมีดังนี้ "The merle scho sang, 'Haill, Roiss of most delyt, Haill, of all flouris quene and soverane,’ The lark scho song, 'Haill, Rois, both reid and quhyt, Most plesand flour, of michty cullouris twane;’ The nychtingaill song, 'Haill, naturis suffragene, In bewty, nurtour and every nobilness, In riche array, renown, and gentilness.'" 'merle' = นกเดินดงสีดำ หรือ นกแบล็กเบิร์ด (Blackbird); 'scho' = หล่อน, เขา (ผู้หญิง); 'quhyt' = สีขาว; 'suffragane' = ตัวแทน
ในบทกวี Gladethe, บทกวี thoue Queyne พระนางมาร์กาเร็ตทรงถูกเปรียบดั่งไข่มุกที่มีค่ายิ่งกว่าหินล้ำค่าใดๆ สวยสดใสยิ่งกว่าเบริล มีค่ายิ่งกว่าเพชร สวยยิ่งกว่าไพลิน น่ารักยิ่งกว่าสีเขียวมรกต และวิเศษยิ่งกว่าทับทิมที่โด่งดัง บทกวีมีดังนี้ "O precius Margreit, plesand, cleir and quhit, Mor blith and bricht na is the beriale scheme, Moir deir na is the diamaunt of delit, Mor semly na is the sapheir one to seyne, Mor gudely eik na is the emerant greyne, Moir riche na is the ruby of renoune, Fair gem of joy, Margreit, of the I meyne: Gladethe, thoue queyne of Scottis regioun." 'Gladethe' = น่าปลาบปลื้ม! 'na' คือ จากนั้น; 'beriale' = เบริล; 'eik' = เช่นเดียวกับ; 'of the I meyne'= ฝ่าพระบาทที่ข้าหมายถึง: ข้าพูดถึงพระองค์
บทเพลง Now Fayre ได้รวมท่อนเพลงเกี่ยวกับดอกกุหลาบ คอรัสเริ่มต้นที่ 'ยินดีต้อนรับดอกกุหลาบทั้งสีแดงและสีขาว' บทเพลงเทิดพระเกียรติพระนางมาร์กาเร็ตเมื่อทรงพระเยาว์ (ขณะที่มีพระชนมายุ 13 พรรษา) และพระสิริโฉมของพระนาง บทเพลงมีดังนี้ "Sweet lusty lusum lady clere, Most myghty kyngis dochter dere, Borne of a princess most serene, Welcum of Scotlond to be quene!" 'lusum'= งดงาม; 'clere'= สว่างไสว, สดใส;
พระโอรสธิดาในพระเจ้าเจมส์และพระนางมาร์กาเร็ต
มีการรายงานว่าการอภิเษกสมรสระหว่างพระเจ้าเจมส์และพระนางมาร์กาเร็ตเป็นความเสน่หาซึ่งกันและกัน ทั้งสองพระองค์มีพระโอรสธิดารวม 6 พระองค์ แต่มีเพียงพระองค์เดียวเท่านั้นที่ทรงดำรงพระชนม์ชีพมาได้
สมัยผู้สำเร็จราชการ
สนธิสัญญาปี ค.ศ. 1502 ก็ไม่ได้เกิดสันติภาพที่ถาวรดังที่ตั้งใจไว้ เกือบจะไม่เป็นผลในช่วงการสวรรคตของพระเจ้าเฮนรีที่ 7 ในปี ค.ศ. 1509 ผู้สืบราชบัลลังก์องค์ถัดมา กษัตริย์หนุ่ม พระเจ้าเฮนรีที่ 8 ทรงใช้เวลาน้อยนิดในการเจรจาทางการทูตตามแบบของพระราชบิดา ในไม่ช้าพระองค์ก็มุ่งหน้าทำสงครามกับฝรั่งเศส พันธมิตรเก่าแก่ของสกอตแลนด์ ในปี ค.ศ. 1513 พระเจ้าเจมส์ที่ 4 ทรงยกทัพบุกอังกฤษเพื่อแสดงเกียรติตามพันธสัญญาพันธมิตรเก่าแก่ ซึ่งทำให้ต้องประสบกับหายนะและพระองค์ได้เสด็จสวรรคตในยุทธการที่ฟลอดเดน พระนางมาร์กาเร็ตทรงคัดค้านสงคราม แต่ก็ทรงดำรงเป็นผู้สำเร็จราชการแผ่นดินในพระเจ้าเจมส์ที่ 5 พระมหากษัตริย์ที่ยังทรงพระเยาว์ และพระนางก็ทรงตกพุ่มหม้าย
รัฐสภาสกอตแลนด์ได้มีการประชุมที่สเตอร์ลิงไม่นานนักหลังจากเหตุการณ์ที่ฟลอดเดน และรับรองให้สมเด็จพระพันปีหลวงมาร์กาเร็ตดำรงเป็นผู้สำเร็จราชการแทนพระองค์ สถานะของสตรีที่ไม่ค่อยได้รับการยอมรับให้ดำรงตำแหน่งที่มีอำนาจสูงสุด และพระนางมาร์กาเร็ตเองทรงเป็นพระเชษฐภคินีในพระมหากษัตริย์ฝ่ายศัตรู สิ่งเหล่านี้ได้สร้างปัญหาแก่พระนาง หลังจากนั้นไม่นานฝ่ายที่ให้การสนับสนุนฝรั่งเศสได้รวมตัวขึ้นมาในหมู่ชนชั้นขุนนางและได้แนะนำให้พระนางควรถูกแทนที่ด้วยจอห์น สทิวเวิร์ต ดยุกแห่งออลบานี พระญาติฝ่ายชายที่ใกล้ชิดยุวกษัตริย์มากที่สุด และอยู่ในลำดับที่สามของการสืบราชสันตติวงศ์ ดยุกแห่งออลบานีเกิดและถูกเลี้ยงดูในฝรั่งเศสและถูกมองว่าเป็นตัวแทนของ "พันธมิตรเก่าแก่" ที่ยังดำรงอยู่ ในการเป็นขั้วตรงข้ามกับฝ่ายนิยมอังกฤษของสมเด็จพระพันปีหลวงมาร์กาเร็ต พระนางได้รับการบรรยายว่าทรงปฏิบัติหน้าที่อย่างสงบและทรงมีทักษะทางการเมืองบางประการ ในเดือนกรกฎาคม ค.ศ. 1514 พระนางทรงดำเนินการไกล่เกลี่ยความขัดแย้ง สกอตแลนด์และฝรั่งเศสได้ดำเนินการสงบศึกกับอังกฤษในที่สุดในเดือนเดียวกัน แต่ในการที่พระนางทรงพยายามหาพันธมิตรทางการเมืองในหมู่ขุนนางสกอตที่มักจะดื้อแพ่งซึ่งพระนางทรงดำเนินการอย่างคอขาดบาดตาย ทรงดำเนินการด้วยความเฉลียวฉลาดและสุขุมรอบคอบมากกว่าที่จะทรงตกไปในวังวนของอารมณ์และอำนาจ
เนื่องจากไม่มีผลประโยชน์ใดๆ พระนางจึงได้รับอนุญาตให้เสด็จไปยังลินลิธโกว์ดังนั้นพระนางจึงเสด็จหนีข้ามชายแดน พระนางทรงได้รับการต้อนรับจากลอร์ดดาเคร เทศาภิบาลผู้ดูแลหัวเมืองชายแดนในพระเจ้าเฮนรีที่ 8 และทรงได้รับเชิญไปยังปราสาทฮาร์บอทเทิลในนอร์ธัมเบอร์แลนด์ ที่นี่ในต้นเดือนตุลาคม พระนางทรงมีพระประสูติกาลเลดีมาร์กาเร็ต ดักลาส ซึ่งในอนาคตคือ เคานท์เตสแห่งเลนน็อกซ์และเป็นมารดาในลอร์ดดาร์ลีย์ ซึ่งเป็นพระญาติและเป็นพระสวามีในสมเด็จพระราชินีนาถแมรีที่ 1 แห่งสกอตแลนด์ ขณะที่ทรงอยู่ที่ภาคเหนือของอังกฤษ พระนางมาร์กาเร็ตทรงได้รับทราบเรื่องการสิ้นพระชนม์ของเจ้าชายอเล็กซานเดอร์ พระโอรส ลอร์ดดาเครได้พูดไปนัยๆว่าดยุกแห่งออลบานี ได้เป็นเหมือนพระเจ้าริชาร์ดที่ 3 แห่งอังกฤษ ซึ่งเขาต้องรับผิดชอบ แม้ว่าพระนางมาร์กาเร็ตยังทรงอยู่ในสภาวะเปราะบาง แต่พระนางทรงปฏิเสธความคิดนี้ ทรงกล่าวว่าถ้าหากดยุกแห่งออลบานีต้องการที่จะยึดราชบัลลังก์จริงๆ การทำให้พระเจ้าเจมส์สวรรคตดูจะเป็นทางเลือกที่เหมาะสมกว่าสำหรับเขา ช่วงนี้เป็นช่วงเวลาที่พระนางทรงเริ่มประเมินตัวเอิร์ลแห่งแองกัส ผู้ซึ่งนึกถึงสวัสดิภาพของตัวเอง โดยการกลับไปยังสกอตแลนด์และสงบศึกกับผู้สำเร็จราชการ "ที่ซึ่งทำให้พระนางมาร์กาเร็ตคิดถึงมาก" เมื่อพระเจ้าเฮนรีทรงรู้ว่าแองกัสไม่ได้พาพระเชษฐภคินีมาที่ลอนดอน พระองค์ก็สบถว่า "เสร็จเจ้าคนสกอต" อย่างไรก็ตาม อำนาจ อิทธิพลและความมั่งคั่งทั้งหมดของแองกัสนั้นอยู่ในสกอตแลนด์ การละทิ้งประเทศไปนั้นหมายถึงความผิดฐานกบฏ ในกรณีนี้เขาคงจะเห็นตัวอย่างจากญาติของเขาในสมัยก่อนคือ เจมส์ ดักลาส เอิร์ดที่ 9 แห่งดักลาส ซึ่งหนีไปยังอังกฤษเมื่อศตวรรษก่อน ซึ่งต้องใช้ชีวิตอย่างทหารรับจ้างซึ่งไร้ที่ดินทำกิน
การเสกสมรสและการเมือง
สมเด็จพระพันปีหลวงมาร์กาเร็ตทรงได้รับการต้อนรับอย่างดีจากพระเจ้าเฮนรีและเพื่อยืนยันสถานะของพระนาง พระนางทรงได้รับการพำนักที่เกรตสกอตแลนด์ยาร์ด ซึ่งเป็นตำหนักโบราณของพระมหากษัตริย์สกอตในลอนดอน ในปีค.ศ. 1517 หลังจากทรงพำนักที่อังกฤษเป็นเวลาหนึ่งปี พระนางได้เสด็จกลับทางเหนือหลังจากมีสนธิสัญญาประนีประนอมที่ลงนามโดยดยุกแห่งออลบานี พระเจ้าเฮนรี และพระคาร์ดินัลด์โวลซีย์ ดยุกแห่งออลบานีไม่อยู่ที่สกอตแลนด์ชั่วคราว เขาได้เดินทางไปฝรั่งเศส ที่ซึ่งเขาได้ไปต่อสัญญาพันธมิตรเก่าแก่อีกครั้งและจัดการอภิเษกสมรสในอนาคตสำหรับพระเจ้าเจมส์ที่ 5 แห่งสกอตแลนด์ แต่สมเด็จพระพันปีหลวงทรงได้รับการต้อนรับที่ชายแดนโดยซิเออร์ เดอ ลา บาสตี ผู้แทนของเขา ตลอดจนพระสวามีของพระนาง สนธิสัญญาสันติภาพอาจจะแตกหักลงแต่ก็เป็นเรื่องที่แน่ชัดแล้วว่า พระนางมาร์กาเร็ตไม่ทรงเชื่อพระทัยและการเข้าถึงพระโอรสก็ยังถูกจำกัดอย่างเคร่งครัด
แม้ว่าพระนางมาร์กาเร็ตและแองกัสจะทรงคืนดีกันชั่วคราว ไม่นานนักความสัมพันธ์ของทั้งคู่ได้เลวร้ายลง พระนางทรงรู้ว่าขณะที่พระนางทรงประทับอยู่ที่อังกฤษ พระสวามีของพระนางได้ใช้ชีวิตอยู่กับเลดีเจน สทิวเวิร์ต อดีตคนรักของเขา ที่เลวร้ายกว่านั้นคือเขาอยู่ได้ด้วยพระราชทรัพย์ของพระชายา ในเดือนตุลาคม ค.ศ. 1518 พระนางทรงเขียนจดหมายถึงพระอนุชา กล่าวเป็นนัยถึงการหย่าร้างว่า
"พี่ไม่สบายใจมากในปัญหากับลอร์ดแองกัส นับตั้งแต่ที่พี่กลับมาสกอตแลนด์ครั้งล่าสุดและทุกๆวัน ปัญหาก็มากขึ้น มากขึ้น เราไม่ได้อยู่ด้วยกันมาครึ่งปีแล้ว... พี่ยังคิดว่า พี่ยังคงต้องอยู่กับเขาภายใต้กฏของพระเจ้าและด้วยเกียรติของตัวพี่เอง แม้ว่าพี่คิดว่า เขายังรักพี่จริงหรือ เหมือนที่เขาพยายามแสดงต่อพี่ทุกวัน"
นี่เป็นปัญหาที่ยุ่งยากสำหรับพระเจ้าเฮนรี ซึ่งทรงมีแนวคิดอนุรักษนิยมและยึดมั่นในจารีตดั้งเดิม พระองค์ไม่เห็นด้วยที่จะให้มีการหย่าโดยทรงยึดตามหลักการ ซึ่งถือเป็นเรื่องน่าขบขันอย่างมาก เมื่อพิจารณาถึงชีวิตสมรสของพระองค์ในภายหลัง ในเรื่องความสำคัญ แองกัสถือเป็นพันธมิตรที่มีประโยชน์และมีประสิทธิภาพในการโต้กลับออลบบานีและฝ่ายที่นิยมฝรั่งเศส พระนางมาร์กาเร็ตทรงพิโรธในทัศนคติของพระสวามี พระนางจึงทรงเข้าไปใกล้ชิดกับฝ่ายออลบานีและเข้าร่วมกับคนอื่นๆในการเรียกร้องให้ออลบานีกลับมาจากฝรั่งเศส ซึ่งดูเหมือนว่าออลบานีได้รีบร้อนที่จะกลับไปราชอาณาจักรทางเหนือที่ดื้อรั้นซึ่งพวกเขาพยายามเสนอให้พระนางมาร์กาเร็ตทรงดำรงเป็นผู้สำเร็จราชการด้วยพระองค์เอง ข้อพิพาทระหว่างพระสวามีและพระมเหสีนี้พร้อมที่จะก่อให้เกิดการครอบงำการเมืองของสกอตแลนด์ไปอีกสามปีข้างหน้า ความซับซ้อนมากขึ้นจากความบาดหมางที่รุนแรงระหว่างแองกัสและเจมส์ แฮมิลตัน เอิร์ลที่ 1 แห่งอาร์รัน ด้วยความสับสนนี้ทำให้พระนางมาร์กาเร็ตต้องทรงเลือกเข้าข้างฝ่ายใดฝ่ายหนึ่ง
ในที่สุดออลบานีก็กลับมาถึงสกอตแลนด์ในเดือนพฤศจิกายน ค.ศ. 1521 และได้รับการต้อนรับอย่างอบอุ่นจากสมเด็จพระพันปีหลวงมาร์กาเร็ต และมีเสียงเล่าลือว่าความสัมพันธ์ที่เกิดขึ้นนี้เป็นมากกว่าเรื่องการเมือง แองกัสต้องลี้ภัยในขณะที่ผู้สำเร็จราชการแทนพระองค์ร่วมกับสมเด็จพระพันปีหลวงอย่างเต็มที่ ได้รื้อฟื้นกฏระเบียบขึ้นมาในประเทศที่แตกแยกในช่วงสามปีแห่งความวุ่นวายและความขัดแย้ง ดยุกแห่งออลบานีเป็นประโยชน์สำหรับพระนางมาร์กาเร็ต เนื่องจากเขามีอิทธิพลในกรุงโรม ซึ่งจะช่วยให้พระนางสามารถหย่าร้างได้ แองกัสและพันธมิตรของเขาได้แพร่ข่าวลือว่าทั้งสองเป็นคู่รักกันซึ่งได้ผลมากแม้กระทั่งคนที่มีความคิดโลเลอย่างลอร์ดดาเครได้เขียนจดหมายถึงโวลซีย์ โดยคาดการณ์ว่าพระเจ้าเจมส์อาจจะถูกปลงพระชนม์และออลบานีจะขึ้นเป็นกษัตริย์และเสกสมรสกับพระนางมาร์กาเร็ต แต่ความสัมพันธ์ของทั้งสองไม่เคยเป็นไปมากกว่าการคำนึงถึงผลประโยชน์ของตน ซึ่งเหตุการณ์ต่อมาก็ได้พิสูจน์ให้เห็น
รัฐประหารโดยสมเด็จพระพันปีหลวงมาร์กาเร็ต
โดยในสาระสำคัญแล้ว สมเด็จพระพันปีหลวงมาร์กาเร็ตยังคงเป็นสตรีชาวอังกฤษทั้งในมุมมองและทัศนคติ และในความเป็นจริงพระนางทรงต้องการสร้างความเข้าใจอันดีระหว่างมาตุภูมิของพระนางกับแผ่นดินที่พระนางพำนัก มีความจำเป็นที่ทรงต้องเป็นพันธมิตรกับออลบานีและฝ่ายฝรั่งเศส ซึ่งความสัมพันธ์ได้ถูกทำลายหลังจากสงครามชายแดนกับอังกฤษในช่วงต้นทศวรรษที่ 1520 แต่ในไม่ช้าออลบานีก็แสดงตัวออกมาเป็นผู้นำมากกว่าพระประสงค์ของพระนางมาร์กาเร็ตที่ทรงต้องการสร้างฝักฝ่ายของพระนางขึ้นมาด้วยตัวพระนางเอง ที่สุดแล้วในปี ค.ศ. 1524 ผู้สำเร็จราชการแทนพระองค์ได้ถูกปลดออกจากอำนาจจากการรัฐประหารที่เรียบง่าย โดยออลบานีต้องเดินทางไปฝรั่งเศสอีกครั้ง (ที่ซึ่งเขาถึงแก่กรรมในปี ค.ศ. 1536) พระนางมาร์กาเร็ตทรงได้รับความช่วยเหลือจากเอิร์ลแห่งอาร์รันและตระกูลแฮมิลตันในการนำพระเจ้าเจมส์ ซึ่งในขณะนี้มีพระชนมายุ 12 พรรษา จากสเตอร์ลิงมาสู่เอดินบะระ นับเป็นการเคลื่อนไหวที่กล้าหาญและโด่งดัง ในเดือนสิงหาคม รัฐสภาได้ประกาศให้การสำเร็จราชการแทนพระองค์สิ้นสุดลง และพระเจ้าเจมส์ทรงมีพระราชอำนาจในฐานะพระมหากษัตริย์อย่างสมบูรณ์ แต่ในทางปฏิบัติพระเจ้าเจมส์ก็ยังทรงถูกควบคุมโดยบุคคลอื่นๆ โดยเฉพาะอย่างยิ่งพระราชมารดา เมื่อ บีตัน อาร์กบิชอปแห่งกลาสโกว์ได้ออกมาต่อต้านการเตรียมการเช่นนี้ พระนางมาร์กาเร็ตจจึงทรงมีพระราชเสาวนีย์ให้จับกุมเขาและนำเขาไปที่คุมขัง ในเดือนพฤศจิกายน รัฐสภาได้รับรองพระนางมาร์กาเร็ตอย่างเป็นทางการในฐานะประธานคณะที่ปรึกษาในพระมหากษัตริย์
การเป็นพันธมิตรของพระนางมาร์กาเร็ตกับอาร์รันได้สร้างความแตกแยกในหมู่ขุนนางตระกูลอื่นๆอย่างหลีกเลี่ยงไม่ได้ สถานการณ์ของพระนางเองก็ไม่ได้ผ่อนคลายความตึงเครียดลงเมื่อพระอนุชาของพระนางทรงอนุญาตให้แองกัสกลับมาสกอตแลนด์ ปัจจัยต่างๆเหล่านี้บ้างอยู่เหนือการควบคุมของพระนาง ซึ่งสร้างความเสียหายอย่างมาก พระนางทรงมีความรักครั้งใหม่ ซึ่งก็คือเฮนรี สทิวเวิร์ต น้องชายของลอร์ดเอวอนเดล สทิวเวิร์ตนได้รับการแต่งตั้งเป็นเจ้าพนักงานอาวุโส ซึ่งสร้างความขุ่นเคืองแก่เอิร์ลแห่งเล็นน็อกซ์ และคนอื่นๆ ซึ่งพยายามเข้ามาเป็นพันธมิตรกับพระสวามีที่แยกห่างกันของพระนาง ในเดือนพฤศจิกายนปีเดียวกัน เมื่อรัฐสภายอมรับในตำแหน่งทางการเมืองของพระนางมาร์กาเร็ต สงครามระหว่างพระนางมาร์กาเร็ตและแองกัสก็กลายเป็นเรื่องขบขันที่เกี่ยวกับการฆาตกรรม เมื่อเขาเดินทางมาถึงเอดินเบอระพร้อมทหารจำนวนมาก โดยเขาพยายามอ้างสิทธิในการเข้าไปในรัฐสภา พระนางทรงสั่งให้ปืนใหญ่ยิงใส่เขาจากทั้งปราสาทเอดินบะระและพระราชวังฮอลีรูด เมื่อทูตอังกฤษสองคนคือ โทมัส แม็กนัสและโรเจอร์ แร็ดคลิฟฟ์ ได้ปรากฏตัวที่ราชสำนัก และได้ค้านว่า พระนางไม่ควรโจมตีพระสวามีที่ชอบด้วยกฎหมาย พระนางทรงตอบพวกเขาด้วยความพิโรธว่า "กลับบ้านไปซะแล้วไม่ต้องเขามายุ่งในเรื่องของคนสกอต" แองกัสถอนทัพออกไปในเวลานั้น แต่ภายใต้แรงกดดันจากหลายๆปัจจัย ในที่สุดสมเด็จพระพันปีหลวงมาร์กาเร็ตก็ทรงต้องรับเขาเข้ามาในฐานะสมาชิกสภาผู้สำเร็จราชการในเดือนกุมภาพันธ์ ค.ศ. 1525 ซึ่งเป็นอำนาจที่เขาต้องการ ในการดูแลพระเจ้าเจมส์นั้น เขาปฏิเสธที่จะยอมอ่อนข้อ โดยเขาใช้อำนาจอย่างเต็มที่ในนามพระองค์ตลอดระยะเวลาสามปี ประสบการณ์ของพระเจ้าเจมส์ในช่วงนี้ได้ทิ้งให้พระองค์มีความเกลียดชังอย่างตลอดกาลของทั้งตระกูลดักลาสและฝ่ายอังกฤษ
ทรงหย่าและเสกสมรส
พระนางมาร์กาเร็ตทรงพยายามต่อต้านแต่ทรงถูกบังคับให้ยอมรับในสภาพความเป็นจริงทางการเมืองใหม่นี้ นอกจากนั้นในช่วงนี้ความปรารถนาของพระนางในการหย่าร้างได้เข้ามาครอบงำเหนือเรื่องอื่นๆ พระนางทรงพยายามที่จะใช้ข้อโต้แย้งรวมทั้งตำนานที่ถูกเชื่อกันอย่างกว้างขวางว่าพระเจ้าเจมส์ที่ 4 ไม่ได้สวรรคตที่ฟลอดเดน แม้จะมีการรัฐประหารในปี ค.ศ. 1524 พระนางก็ยังทรงร่วมมือกับออลบานีอยู่เสมอ ซึ่งเขาพยายามทำตามพระราชประสงค์ของพระนางในปฏิบัติการที่โรม ในเดือนมีนาคม ค.ศ. 1527 สมเด็จพระสันตะปาปาเคลเมนต์ที่ 7 ทรงตอบรับคำขอของพระนาง เนื่องจากสถานการณ์ทางการเมืองของยุโรปในขณะนั้นไม่มีความมั่นคงจนกระทั่งเดือนธันวาคม ซึ่งเป็นความโชคดีของพระนาง พระนางเสกสมรสกับเฮนรี สทิวเวิร์ต ในวันที่ 3 มีนาคม ค.ศ. 1528 โดยไม่ทรงสนพระทัยคำเตือนที่เคร่งศาสนาของพระอนุชา ที่ทรงมองว่า การสมรสคือ 'พระลิขิตของพระเจ้า' และพระองค์ทรงต่อต้าน 'คำตัดสินที่น่าละอายซึ่งส่งมาจากโรม' ในอีกไม่กี่ปีต่อมา พระเจ้าเฮนรีทรงแตกหักกับโรมอย่างเห็นได้ชัดเนื่องจากพระองค์ไม่ได้รับ 'คำตัดสินที่น่าละอาย' ในแบบเดียวกับพระเชษฐภคินี (ทรงต้องการหย่า)
ในเดือนมิถุนายน ค.ศ. 1528 ในที่สุดพระเจ้าเจมส์ที่ 5 ทรงปลดแอกพระองค์เองจากการปกครองของแองกัส ผู้ซึ่งต้องลี้ภัยอีกครั้ง และพระองค์ทรงเริ่มใช้พระราชอำนาจด้วยพระองค์เอง พระนางมาร์กาเร็ตทรงได้ประโยชน์ในช่วงต้นของการรัฐประหารนี้ พระนางและพระสวามีได้เป็นที่ปรึกษาในองค์พระมหากษัตริย์ พระเจ้าเจมส์ทรงแต่งตั้งสทิวเวิร์ตให้เป็นลอร์ดเม็ทเวน "สำหรับความรักที่เขาได้มอบให้พระมารดาที่รักยิ่งของพระองค์" มีการเล่าลือซึ่งไม่มีมูลว่า สมเด็จพระพันปีหลวงมีพระราชประสงค์ให้พระราชโอรสอภิเษกสมรสกับ เจ้าหญิงแมรีแห่งอังกฤษ พระราชนัดดาของพระนาง แต่พระนางก็ทรงเป็นเครื่องมือที่นำไปสู่ข้อตกลงสันติภาพอังกฤษ-สกอตแลนด์ในเดือนพฤษภาคม ค.ศ. 1534
จุดมุ่งหมายในพระชนม์ชีพทางการเมืองของพระนางมาร์กาเร็ต นอกเหนือจากความมั่นพระทัยว่าพระนางทรงสามารถอยู่รอดได้ ก็คือการนำมาซึ่งความเข้าใจอันดีระหว่างอังกฤษและสกอตแลนด์ ซึ่งเป็นสิ่งที่พระนางทรงผ่านมาได้อย่างยากลำบาก พระเจ้าเจมส์ไม่ทรงวางพระทัยในพระเจ้าเฮนรี พระมาตุลา เนื่องจากพระองค์ยังทรงสนับสนุนแองกัส ผู้ซึ่งพระเจ้าเจมส์ทรงเกลียดชังอย่างต่อเนื่อง แม้จะเป็นเช่นนั้น แต่ในช่วงต้นปี ค.ศ. 1536 พระมารดาของพระองค์ได้โน้มน้าวให้พระองค์พบกับพระอนุชาของพระนาง นับเป็นช่วงเวลาที่พระนางประสบความสำเร็จและทรงเขียนถึงพระเจ้าเฮนรีและโทมัส ครอมเวล ซึ่งเป็นประธานคณะที่ปรึกษาอังกฤษในขณะนั้น โดยทรงบอกว่ามันเป็น "คำแนะนำของเราและไม่มีบุคคลอื่นใดอีก" พระนางทรงมองหาโอกาสวาระที่ยิ่งใหญ่ดังเช่น การพบปะที่ทุ่งภูษาทองและทรงใช้พระราชทรัพย์จำนวนมากในการจัดเตรียม แต่ในท้ายที่สุดก็ไม่เกิดสิ่งใดขึ้นเนื่องจากมีเสียงคัดค้านจำนวนมากและข้อค้านที่ว่าพระเจ้าเจมส์ไม่ควรถูกควบคุมโดยพระมารดาหรือคนอื่นใด ในการพูดคุยส่วนพระองค์กับวิลเลียม ฮอเวิร์ด ทูตอังกฤษ ได้ระบุว่า พระนางทรงผิดหวังอย่างเห็นได้ชัด ทรงสารภาพว่า "ข้าเบื่อและเหนื่อยกับสกอตแลนด์จริงๆ" ความเบื่อหน่ายของพระนางได้นำไปสู่การทรยศพระเจ้าเฮนรีอย่างลับๆ
ความเบื่อหน่ายสกอตแลนด์ที่ทรงได้รับ และตอนนี้พระนางทรงต้องเหน็ดเหนื่อยกับลอร์ดเม็ทเวนมากขึ้น ซึ่งพิสูจน์ได้ว่าเขานั้นเลวร้ายยิ่งกว่าแองกัสซึ่งเขาปรารถนาในหญิงอื่นและพระราชทรัพย์ของพระนางด้วย นอกจากนี้พระธิดาเพียงองค์เดียว (น่าจะมีนามว่า โดโรเธีย สทิวเวิร์ต) ก็เสียชีวิตตั้งแต่ยังเยาว์ พระนางทรงพยายามดำเนินการหย่าร้างตามกฎหมายอีกครั้งแต่พระเจ้าเจมส์ไม่ทรงเห็นด้วย ซึ่งพระนางทรงเชื่อว่าพระสวามีของพระนางได้ติดสินบนไว้ พระชนม์ชีพของพระนางมาร์กาเร็ตมักจะไม่มีความสุขและเป็นเรื่องโศกนาฏกรรมที่ตามติดมาด้วยอุบายและเรื่องชวนหัว ในจุดนี้พระนางทรงพยายามหลบหนีไปยังชายแดน แต่ก็ทรงถูกจับกุมและนำพระองค์กลับมาเอดินบะระ และพระนางทรงเขียนจดหมายถึงพระเจ้าเฮนรีอีกครั้ง ทรงอธิบายถึงความทุกข์ยากของพระนางและทรงวิงวอนขอทรัพย์และความคุ้มครอง พระนางทรงปรารถนาที่จะมีพระชนม์ชีพอย่างสุขสบาย แทนที่จะถูกบังคับ "ให้ปฏิบัติตามพระโอรสเหมือนกับสุภาพสตรีที่ทุกข์ยาก"
ในเดือนมิถุนายน ค.ศ. 1538 สมเด็จพระพันปีหลวงมาร์กาเร็ตทรงต้อนรับมารีแห่งกีซ พระมเหสีจากฝรั่งเศสพระองค์ใหม่ของพระเจ้าเจมส์ สตรีทั้งสองพระองค์นี้ซึ่งเป็นบุคคลที่น่าเกรงขามที่สุดในประวัติศาสตร์สกอตแลนด์ ได้สร้างความเข้าใจอันดี สมเด็จพระราชินีแมรีทรงพยายามทำให้มั่นพระทัยว่าพระสัสสุ ซึ่งในตอนนี้ทรงประนีประนอมกับลอร์ดเม็ทเวนแล้ว จะทรงปรากฏพระองค์ในราชสำนักบ่อยขึ้น และได้มีรายงานถึงพระเจ้าเฮนรีว่า "พระราชินีสาวทรงเป็นโรมันคาทอลิกทั้งกายและใจและพระราชินีชราก็ไม่ทรงน้อยไปกว่ากัน"
สวรรคต
สมเด็จพระพันปีหลวงมาร์กาเร็ตเสด็จสวรรคตที่ปราสาทเม็ทเวน ในเพิร์ทเชอร์ วันที่ 18 ตุลาคม ค.ศ. 1541 เฮนรี เรย์ ตำแหน่งBerwick Pursuivant ได้รายงานว่า พระนางประชวรพระโรคอัมพาตในวันศุกร์และสวรรคตในวันอังคารถัดมา เนื่องจากพระนางทรงเชื่อว่าพระนางจะทรงหายจากพระอาการประชวร พระนางจึงไม่ทรงทำพระราชพินัยกรรม พระนางทรงส่งพระราชหัตถเลขาถึงพระเจ้าเจมส์ ซึ่งประทับอยู่ที่พระราชวังฟอล์กแลนด์ แต่พระองค์ก็เสด็จมาไม่ทันเวลา ขณะใกล้สวรรคตพระนางมีพระราชประสงค์ให้บาทหลวงที่เข้ามาประกอบพิธีแสวงหาวิธีที่ทำให้พระมหากษัตริย์และเอิร์ลแห่งแองกัสปรองดองกันได้ พระนางทรงหวังว่าพระมหากษัตริย์จะทรงพระราชทานพระราชทรัพย์ของพระนางให้กับเลดีมาร์กาเร็ต ดักลาส พระธิดาของพระนาง พระเจ้าเจมส์เสด็จมาถึงหลังจากที่พระนางสวรรคตแล้ว และพระองค์ทรงมีพระบัญชาให้โอลิเวอร์ ซินแคลร์และจอห์น เทนเนนท์ จัดเก็บทรัพย์สินของพระนาง พระบรมศพของพระนางถูกฝังที่โบสถ์เซนต์จอห์นคณะคาร์ทูเซียนในเพิร์ท (โบสถ์ถูกทำลายในระหว่างการปฏิรูปศาสนาสกอตแลนด์ ค.ศ. 1559)
ต่อมาราชวงศ์ทิวเดอร์สิ้นสุดลงโดยสมเด็จพระราชินีนาถเอลิซาเบธที่ 1 แห่งอังกฤษ ไม่ทรงมีรัชทายาท และสายสืบราชสันตติวงศ์อังกฤษได้ถูกผ่านมายังสายสันตติวงศ์ของพระนางมาร์กาเร็ต พระปนัดดาของพระนางคือ พระเจ้าเจมส์ที่ 6 แห่งสกอตแลนด์ได้กลายเป็น พระเจ้าเจมส์ที่ 1 แห่งอังกฤษ ดังนั้นถือเป็นการรวมราชบัลลังก์ของทั้งสองราชอาณาจักรและเป็นชัยชนะของพระนางมาร์กาเร็ตหลังจากที่สิ้นพระชนม์ไปแล้ว
เว็บไซต์อ้างอิง
14891541
รัฐโซโนรา
รัฐโซโนรา (Sonora) เป็นรัฐทางตะวันตกเฉียงเหนือของประเทศเม็กซิโก มีพื้นที่ 182,052 ตร.กม. มีพื้นที่ราวประเทศซีเรีย อยู่ติดกับรัฐบาฮากาลิฟอร์เนียและทะเลกอร์เตซทางตะวันตก ติดกับรัฐชิวาวาทางตะวันออก ติดกับรัฐซินาโลอาทางทิศใต้ และติดกับ รัฐแอริโซนาและรัฐนิวเม็กซิโกของสหรัฐทางทิศเหนือ
เมืองหลวงของรัฐคือเมืองเอร์โมซิโย ส่วนเมืองสำคัญอื่นได้แก่ซิวดัดโอเบรกอน (Ciudad Obregón) และโนกาเลส (Nogales)
วอลเลย์บอลหญิงชิงแชมป์เอเชีย 1993
วอลเลย์บอลหญิงชิงแชมป์เอเชีย 1993 (1993 Asian Women's Volleyball Championship) เป็นการแข่งขันวอลเลย์บอลหญิงระดับทวีปเอเชีย จำนวน 14 ทีม จัดการแข่งขันเมื่อวันที่ 24-30 กรกฎาคม 1993 ที่เมืองเซี่ยงไฮ้ ประเทศจีน
การแบ่งกลุ่ม
การแบ่งกลุ่มจะจัดตามอันดับการแข่งขันใน วอลเลย์บอลหญิงชิงแชมป์เอเชีย 1991
มีแชล มายอร์
มายอร์สำเร็จการศึกษาด้านฟิสิกส์จากมหาวิทยาลัยโลซาน และสำเร็จปริญญาเอกด้านดาราศาสตร์ ใน ค.ศ. 1971 พร้อมการทำงานที่หอดูดาวเจนีวา เขายังได้ทำงานในหอดูดาวสำคัญหลายแห่ง เช่น หอสังเกตการณ์ดาราศาสตร์ที่เคมบริดจ์, หอดูดาวท้องฟ้าซีกใต้แห่งยุโรป ที่ประเทศชิลี, หอดูดาวที่ฮาวาย เป็นต้น
นับถึง ค.ศ. 1998 เขาได้ร่วมเขียนบทความวิจัยทางวิทยาศาสตร์มากกว่า 200 ชิ้น ระหว่าง ค.ศ. 1989–1992 เขาได้ร่วมงานวิจัยทางวิทยาศาสตร์กับหอดูดาวท้องฟ้าซีกใต้แห่งยุโรประหว่าง ค.ศ. 1988–1991 เขาได้ร่วมในการศึกษาวิจัยโครงสร้างของจักรวาลกับสหพันธ์ดาราศาสตร์สากล และจาก ค.ศ. 1990–1993 เขาได้เข้าร่วมในสมาคมฟิสิกส์ดาราศาสตร์และดาราศาสตร์สวิส (Swiss Society for Astrophysics and Astronomy)
เดือนสิงหาคม ค.ศ. 1998 มายอร์ได้รับรางวัลมาร์แซล เบอนวสต์ สำหรับผลงานอันโดดเด่นที่ส่งผลต่อมนุษยชาติ ค.ศ. 2000 เขาได้รับรางวัล Balzan Prize ต่อมา ค.ศ. 2004 เขาได้รับเหรียญรางวัลอัลเบิร์ต ไอน์สไตน์ และ ค.ศ. 2005 เขาได้รับรางวัลชอว์ สาขาดาราศาสตร์
หลังจากการค้นพบดาวเคราะห์นอกระบบดวงแรกรอบดาว 51 ม้าบิน มายอร์และทีมงานของเขาก็ได้ค้นพบดาวเคราะห์นอกระบบดวงอื่นอีกเป็นจำนวนมาก ค.ศ. 2003 เครื่องมือตรวจจับดาวเคราะห์ชิ้นล่าสุดของเขาคือ HARPS ได้เริ่มเปิดใช้งาน และสร้างผลงานการค้นพบจำนวนมาก
อ้างอิง
1942
กีฬามวยสากลสมัครเล่นในโอลิมปิกฤดูร้อน 2016 – รุ่น แบนตั้มเวท ชาย
ตารางการแข่งขัน
เวลาทั้งหมดเป็น เวลาบราซิเลีย (UTC−3).
มานูเอล โลกาเตลลี
มานูเอล โลกาเตลลี (Manuel Locatelli; เกิดวันที่ 8 มกราคม ค.ศ. 1998) เป็นนักฟุตบอลชาวอิตาลีที่เล่นในตำแหน่งกองกลางให้กับซัสซูโอโลในเซเรียอาและทีมชาติอิตาลี
โลกาเตลลีมาจากระบบเยาวชนของมิลานและได้เริ่มลงเล่นระดับอาชีพให้กับมิลาน เขามีส่วนช่วยให้ทีมชนะเลิศซูแปร์โกปปาอีตาเลียนา 2016 ก่อนที่จะย้ายไปซัสซูโอโลใน ค.ศ. 2018 โลกาเตลลีเป็นตัวแทนของอิตาลีในการแข่งขันฟุตบอลชิงแชมป์แห่งชาติยุโรป 2020
ชุดใหญ่
โลกาเตลลีลงเล่นเป็นตัวจริงนัดแรกให้กับทีมชาติอิตาลีชุดใหญ่เมื่อวันที่ 7 กันยายน ค.ศ. 2020 ช่วยให้ทีมบุกไปเอาชนะเนเธอร์แลนด์ที่อัมสเตอร์ดัม 1–0 ในยูฟ่าเนชันส์ลีก วันที่ 28 มีนาคม ค.ศ. 2021 เขาทำประตูแรกในนามทีมชาติในนัดที่บุกเอาชนะบัลแกเรีย 2–0 ในฟุตบอลโลก 2022 รอบคัดเลือก
เดือนมิถุนายน ค.ศ. 2021 โลกาเตลลีมีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2020 ภายใต้การคุมทีมของโรแบร์โต มันชีนี ต่อมาวันที่ 16 มิถุนายน เขาทำสองประตูช่วยให้ทีมเอาชนะสวิตเซอร์แลนด์ในรอบแบ่งกลุ่ม 3–0
เกียรติประวัติ
มิลาน
กระทิง (พรรณไม้)
กระทิง หรือ สารภีทะเล มีชื่อพื้นเมืองอื่น ๆ เช่น กากะทิง (ภาคกลาง), ทิง (กระบี่), เนาวกาน (น่าน), สารภีแนน (ภาคเหนือ) เป็นไม้ยืนต้นขนาดกลางถึงขนาดใหญ่สูง 20–25 เมตร เปลือกเรียบสีเทาอ่อนหรือน้ำตาลปนเหลือง เปลือกในสีชมพูเนื้อไม้สีน้ำตาลปนแดง ใบเป็นใบเดี่ยว ไม่ผลัดใบ เรือนยอดเป็นพุ่มกลม สีเขียวเข้ม กิ่งอ่อนเกลี้ยง ยอดอ่อนเรียวเล็ก ปลายทู่ ออกดอกเป็นช่อสั้นที่ซอกใบบริเวณปลายกิ่ง มีดอกย่อย กลีบดอกสีขาว เกสรเพศผู้สีเหลือง มีกลิ่นหอม ออกดอกช่วงเดือนตุลาคม-ธันวาคม ผลเป็นผลสดทรงกลม ปลายผลเป็นติ่งแหลม เมื่อสุกจะมีสีเหลือง
การดูแลรักษาทำได้โดยชอบดินร่วนปนทรายหรือดินทราย ความชุ่มชื้นปานกลาง ขยายพันธุ์โดยการเพาะเมล็ด กระทิงเป็นพืชมีพิษ เมื่อรับประทานราก เปลือก และใบเข้าไปจะมีผลต่อหัวใจ
กระทิงในวรรณกรรม
ดอกกระทิงปรากฏในวรรณกรรมเรื่องพระมะเหลเถไถ - คุณสุวรรณ
รัฐบัวร์เกินลันท์
บัวร์เกินลันท์ (Burgenland; Gradišće; Őrvidék, Felsőőrvidék หรือ Várvidék; Gradiščansko) เป็นรัฐทางตะวันออกสุดและเป็นรัฐที่มีประชากรน้อยที่สุดของประเทศออสเตรีย ประกอบด้วย 2 Statutarstädte (นคร) และ 7 เขต ซึ่งมีเทศบาล 171 เทศบาล มีเมืองไอเซนชตัดท์ (Eisenstadt) เป็นเมืองหลวงของรัฐ
กำแพงแก้ว
กำแพงแก้ว คือกำแพงเตี้ย ๆ เครื่องก่ออิฐถือปูน สำหรับกั้นเขตแดนออกเป็นสัดส่วน ล้อมเขตที่ตั้งอุโบสถ วิหาร สถูป เจดีย์ หรือ มหาธาตุเจดีย์ พระราชวัง พระที่นั่ง และ พระตำหนัก จากเอกสารโบราณยังพบคำอื่น เช่น ปราการรัตน์ ปราการแก้ว กระแพงรัตน์ ปราการกำแพงรัตน ฯลฯ กำแพงแก้วมีลักษณะเป็นกำแพงเตี้ย อย่างพนักก่ออิฐสูงราว 0.80–1.20 เมตร
ส่วนกำแพงแก้วปราสาทขอมในประเทศไทย เป็นกำแพงล้อมปราสาทประธานและบริเวณโดยรอบ หากเป็นศาสนสถานขนาดเล็ก ใช้แนวกำแพงแก้วแทนระเบียงคด แต่หากเป็นศาสนสถานขนาดใหญ่อาจมีกำแพงแก้วล้อมระเบียงคดอีกที
กำแพงแก้วที่เก่าแก่ที่สุดเท่าที่พบ เป็นสถาปัตยกรรมยุคสุโขทัย ดังที่พบที่ วัดมังกร เขตอรัญญิกเมืองเก่า จังหวัดสุโขทัย กำแพงแก้วมีความสูง 0.60 เมตร
ความหมายและวัตถุประสงค์
วัตถุประสงค์ของกำแพงแก้ว มิได้มีไว้เพื่อปิดล้อมหรือป้องกันอันตรายเช่นกำแพงทั่วไป แต่เพื่อความสวยงาม ดังเห็นได้จากการตกแต่งกำแพง มีปูนปั้นให้มีลวดบัว เหมือนอย่างฐานปัทม์ คือ ทำเป็นแบบบัวคว่ำบัวหงาย ส่วนบนนิยมทำทับหลังเป็นบัวเจียด ที่ส่วนท้องพนักมีการตกแต่งด้วยงานประณีตศิลป์ สันนิษฐานว่า คำว่าแก้ว หมายถึงดีว่างาม
กำแพงแก้วในวัด เป็นแนวเขตพุทธาวาส แสดงสัญลักษณ์เป็นดั่งกำแพงจักรวาล ขณะที่พระอุโบสถหรือวิหารแสดงเป็นดั่งศูนย์กลางจักรวาลหรือเขาพระสุเมรุ กำแพงจักรวาลอาจจะบันทึกเรื่องราวที่เรียกว่า ธรรม ศาสตร์ หรือกฎเกณฑ์ทางสังคม ตัวอย่างเช่น กำแพงแก้ววัดพระเชตุพนวิมลมังคลารามราชวรมหาวิหาร ในเสาหรือผนัง มีจารึกตำรายา ซึ่งเป็นกฎเกณฑ์ทางสังคม ขณะที่คติพุทธศาสนานิกายมหายาน แนวคิดกำแพงแก้วมีนัยยะ จำลองภพภูมิสุขาวดี
สลาเว็น บีลิช
สลาเว็น บีลิช (Slaven Bilić; เกิด 11 กันยายน ค.ศ. 1968) เป็นอดีตนักฟุตบอลและผู้จัดการทีมชาวโครเอเชีย ปัจจุบันเป็นผู้จัดการทีมเป่ย์จิงกั๋วอัน ในไชนีสซูเปอร์ลีก
ในอดีตเคยเป็นผู้จัดการของทีมชาติโครเอเชียมาก่อน โดยขณะเป็นผู้จัดการของโครเอเชีย เคยนำพาทีมเอาชนะทีมชาติอังกฤษ ถึงสนามเวมบลีย์มาแล้ว ในรายการฟุตบอลชิงแชมป์แห่งชาติยุโรป 2008 รอบคัดเลือก ซึ่งทำให้อังกฤษต้องตกรอบไปในที่สุด
ชีวิตเป็นของเรา
"ชีวิตเป็นของเรา" เป็นเพลงของวงดนตรีบอดี้สแลม จากอัลบั้ม บีลีฟ เป็นสตูดิโออัลบั้มชุดที่ 3 ของวง ประพันธ์เนื้อร้องโดย โป โปษยะนุกูล และขจรเดช พรมรักษา เรียบเรียงโดย บอดี้สแลม ออกจำหน่ายในวันที่ 22 เมษายน พ.ศ. 2548
เนื้อหาเพลง "ชีวิตเป็นของเรา" สื่อถึงชีวิตของคนเราที่มีความอยากเป็นตนเอง อยากเป็นอิสระ ไม่ต้องการให้ใครคนอื่นมาบังคับหรือควบคุมตัวของเราเอง
นั่งเล่น Version
"ชีวิตเป็นของเรา (นั่งเล่น Version) " เป็นซิงเกิลของวงดนตรีบอดี้สแลม ออกจำหน่ายในวันที่ 2 ตุลาคม พ.ศ. 2555 โดยเป็น 1 ในเพลงที่ใช้แสดงในคอนเสิร์ตบอดี้สแลมนั่งเล่น ในวันที่ 10-12 กุมภาพันธ์ 2555
ดีดีเย เกโล
ดีดีเย ปาทริก เกโล (Didier Patrick Queloz; เกิดวันที่ 23 กุมภาพันธ์ ค.ศ. 1966) เป็นนักดาราศาสตร์ในสังกัดหอดูดาวเจนีวา เป็นหนึ่งในนักสำรวจดาวเคราะห์นอกระบบและเป็นศิษย์ของมีแชล มายอร์
ดีดีเย เกโล เป็นนักศึกษาปริญญาเอกที่มหาวิทยาลัยเจนีวา ขณะที่เขากับมีแชล มายอร์ ค้นพบดาวเคราะห์นอกระบบดวงแรกที่โคจรรอบดาวฤกษ์ในแถบลำดับหลัก คือ 51 ม้าบิน เกโลทำการวิเคราะห์ดาวฤกษ์นี้ด้วยวิธีตรวจวัดความเร็วแนวเล็ง (หรือปรากฏการณ์ด็อพเพลอร์) และสามารถค้นพบว่ามีดาวเคราะห์โคจรอยู่ด้วยคาบโคจร 4.2 วัน ดาวเคราะห์ 51 ม้าบิน บี ได้ท้าทายมุมมองความคิดเกี่ยวกับการกำเนิดของดาวเคราะห์ โดยที่มันเป็นหนึ่งในดาวพฤหัสบดีร้อน คือดาวเคราะห์ก๊าซยักษ์ที่โคจรใกล้ดาวฤกษ์มาก
ในปี ค.ศ. 2019 เกโลและมายอร์ได้รับรางวัลโนเบลสาขาฟิสิกส์จากผลงานการค้นพบดาวเคราะห์นอกระบบที่โคจรรอบดาวฤกษ์คล้ายดวงอาทิตย์ ร่วมกับจิม พีเบิลส์ ที่ได้รับรางวัลจากการค้นพบทฤษฎีทางจักรวาลวิทยาเชิงกายภาพ
อ้างอิง
1966
สอยดาว สาวเดือน
สอยดาว สาวเดือน เป็นภาพยนตร์ไทยที่ออกฉายในปี พ.ศ. 2512 สร้างมาจากบทประพันธ์ชื่อเดียวกันของ แพร ชมพู (รัชนี จันทรังษี) โดยมี ชนะ ศรีอุบล, เพชรา เชาวราษฎร์, มิตร ชัยบัญชา และจำรูญ หนวดจิ๋ม แสดงนำ กำกับการแสดงโดย ฉลอง ภักดีวิจิตร นับเป็นผลงานการกำกับภาพยนตร์เป็นเรื่องที่ 3 ของฉลอง และยังเป็นภาพยนตร์เรื่องแรกด้วยที่ สรพงศ์ ชาตรี ได้แสดง โดยรับบทเป็นตัวประกอบที่ไม่มีบทพูดในช่วงต้นเรื่อง
ต่อมาสร้างใหม่เป็นละครโทรทัศน์ออกอากาศในปี พ.ศ. 2512 ทางสถานีโทรทัศน์ไทยทีวีช่อง 4 บางขุนพรหม โดยมี ชุมพร เทพพิทักษ์, บุปผา สายชล, ศิริพร วงศ์สวัสดิ์ และกำธร สุวรรณปิยะศิริ แสดงนำ
นำกลับมาสร้างเป็นละครโทรทัศน์ครั้งที่ 3 ออกอากาศในปี พ.ศ. 2566 ทางช่อง 3 เอชดี โดยมี เด่นคุณ งามเนตร, สุภาพร วงษ์ถ้วยทอง, ฐากูร การทิพย์ และวสุ แสงสิงแก้ว แสดงนำ
ภาพยนตร์
เลอสรร หรือ คุณหนึ่ง (มิตร) ลูกชายเพียงคนเดียวของท่านข้าหลวงเมืองอยุธยา เมื่อปิดเทอมได้เดินทางมาที่ลานเทเพื่อหาประสบการณ์ คุณหนึ่งได้พบเจอทั้งสมิงและศรีนวล คุณหนึ่งแอบรักกับศรีนวล จนกระทั่งทั้งคู่ลักลอบได้เสียกัน มีแต่เพียงผู้ใหญ่ธงและสมิงเท่านั้นที่รับรู้เรื่อง คุณหนึ่งสัญญาว่าเมื่อเรียนจบแล้ว จะกลับมาแต่งงานกับศรีนวล แต่ทว่า เมื่อกลับถึงกรุงเทพฯ คุณนาย แม่ของคุณหนึ่งกลับไม่ยินยอม พร้อมกับบีบบังคับให้คุณหนึ่งแต่งงานกับ สร้อยเพชร (ชฎาพร) ลูกสาวของเพื่อนสนิทตัวเอง ศรีนวลตั้งท้องลูกของเลอสรร จนคลอดออกมาเป็นผู้หญิงชื่อ สอยดาว (โสภา) ขณะที่คุณหนึ่งก็มีลูกสาวกับสร้อยเพชร ชื่อ สาวเดือน (ขวัญตา)
20 ปีผ่านไป เมื่อคุณหนึ่งกลายเป็นนายตำรวจใหญ่ คุณหนึ่งได้รับคำสั่งให้เดินทางไปลานเท เพื่อตามจับ สมิง ซึ่งหนีหมายจับและกลายเป็นโจรชื่อดัง และ ณ ที่นั่นเรื่องราวทั้งหมดที่เกิดขึ้นในอดีตจึงฟื้นคืนมา
วิกิพีเดียภาษาอังกฤษอย่างง่าย
วิกิพีเดียภาษาอังกฤษอย่างง่าย (Simple English Wikipedia) เป็นสารานุกรมวิกิพีเดียที่จัดทำขึ้นในภาษาอังกฤษ โดยหลักเขียนด้วยภาษาอังกฤษพื้นฐานและภาษาอังกฤษพิเศษ ถือเป็นหนึ่งในเจ็ดวิกิพีเดียที่เขียนเป็นภาษากลุ่มแองกลิกหรือพิดจิน/ครีโอลฐานอังกฤษ เว็บไซต์นี้มีจุดมุ่งหมายที่จะจัดทำสารานุกรมสำหรับ "ผู้ที่มีความต้องการต่างกัน เช่น นักเรียน เด็ก ผู้ใหญ่ที่มีความบกพร่องในการเรียนรู้ และผู้ที่พยายามเรียนภาษาอังกฤษ" รูปแบบการนำเสนอแบบพื้นฐานของวิกิพีเดียภาษาอังกฤษอย่างง่ายทำให้เป็นประโยชน์แก่ผู้เริ่มเรียนภาษาอังกฤษ เมื่อเทียบกับวิกิพีเดียภาษาอังกฤษแบบปกติ วิกิพีเดียรูปแบบนี้ให้ข้อมูลที่เข้าใจได้ง่ายกว่าด้วยโครงสร้างคำศัพท์และวากยสัมพันธ์ที่เรียบง่าย ถึงแม้มุมมองจากข้อมูลดิบจะตกหล่นไปบ้างก็ตาม
ปลาข้างตะเภาลายโค้ง
ปลาข้างตะเภาลายโค้ง (Target fish, Crescent bass, Tiger bass, Jarbua terapon; 花身鯻) ปลาน้ำเค็มชนิดหนึ่ง มีชื่อวิทยาศาสตร์ว่า Terapon jarbua ในวงศ์ Terapontidae เป็นปลาที่หากินบริเวณชายฝั่งทะเลที่เป็นน้ำกร่อย และบริเวณป่าชายเลน  สามารถปรับตัวให้อยู่ในน้ำจืดได้ ลำตัวค่อนข้างสั้นปากเล็ก ลำตัวสีขาวเงิน และมีแถบสีดำพาดตามลำตัว 3 แถบ ซึ่งแถบนั้นจะโค้งต่ำลงตอนกลาง  เป็นปลาที่มีความว่องไวปราดเปรียวและนิยมอยู่เป็นฝูง
พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, ซามัว, ทางตอนใต้ของจีนไปจนถึงออสเตรเลีย ขนาดโตเต็มที่ประมาณ 36 เซนติเมตร มีความสามารถพิเศษคือ สามารถเปล่งเสียงได้ จึงได้อีกชื่อหนึ่งว่า "ปลาออดแอด" หรือ "ปลาครีดคราด" หรือ "ปลามโหรี" หรือ "ปลาข้างลาย"
เป็นปลาที่ใช้บริโภคกันเฉพาะท้องถิ่น ด้วยความที่เป็นปลาขนาดเล็ก และนิยมเลี้ยงเป็นปลาสวยงาม ที่มีชื่อเรียกในวงการปลาสวยงามว่า "ปลามงกุฎ"
ระบบบัดดี
ข้อดี
ในกิจกรรมผจญภัยหรืออันตราย ในกรณีที่จำเป็นต้องมีเพื่อน ประโยชน์หลักของระบบคือการปรับปรุงความปลอดภัย ซึ่งแต่ละคนสามารถป้องกันไม่ให้อีกฝ่ายกลายเป็นผู้บาดเจ็บหรือช่วยเหลือผู้อื่นได้ในยามวิกฤต
เมื่อระบบนี้ถูกใช้เป็นส่วนหนึ่งของการฝึกหรือการริเริ่มของผู้มาใหม่สู่องค์กร เพื่อนที่มีประสบการณ์น้อยเรียนรู้ได้เร็วขึ้นจากการใกล้ชิดและติดต่อบ่อยครั้งกับเพื่อนที่มีประสบการณ์มากกว่าเมื่อปฏิบัติการตามลำพัง
การจัดตั้ง
ระบบบัดดีได้รับการใช้ในกองทัพสหรัฐ และเรียกตามชื่อต่าง ๆ ในแต่ละเหล่าทัพ ("วิงแมน" ในกองทัพอากาศ, "แบตเทิลบัดดี" ในกองทัพบก, "ชิปเมต" ในกองทัพเรือ) ตลอดจนลูกเสือของอเมริกา และเนตรนารีของสหรัฐ
นอกจากนี้ ยังใช้โดยองค์กรทางศาสนา เช่น ศาสนจักรของพระเยซูคริสต์แห่งวิสุทธิชนยุคสุดท้าย สมาชิกในคณะเผยแผ่ในรูปแบบความเป็นเพื่อนประกอบด้วยมิชชันนารีสองท่านหรือมากกว่าบางครั้ง ซึ่งไม่ได้รับอนุญาตให้อยู่ท่านเดียวเป็นเวลาสองปี ตามคติ "อยู่ด้วยกัน อย่าอยู่คนเดียว เป็นสิ่งสำคัญอย่างยิ่งที่คุณต้องอยู่กับเพื่อนของคุณตลอดเวลา"
ยูฟ่ายูโรปาลีก ฤดูกาล 2019–20 รอบแบ่งกลุ่ม
รอบแบ่งกลุ่ม ในการแข่งขัน ยูฟ่ายูโรปาลีก ฤดูกาล 2019–20 จะเริ่มแข่งขันตั้งแต่วันที่ 19 กันยายน พ.ศ. 2562 (ค.ศ. 2019) และสิ้นสุดจนถึงวันที่ 12 ธันวาคม พ.ศ. 2562 (ค.ศ. 2019). 48 ทีมทั้งหมดที่เข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 ทีมในการแข่งขัน รอบแพ้คัดออก ของ ยูฟ่ายูโรปาลีก ฤดูกาล 2019–20.
การจับสลาก
การจับสลากมีขึ้นเมื่อวันที่ 30 สิงหาคม พ.ศ. 2562 (ค.ศ. 2019), 13:00 CEST หรือ 18:00 (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ทีม
ด้านล่างนี้คือทีมที่เข้าร่วมสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2019), โดยการจัดกลุ่มโถทีมวางของพวกเขา. พวกเขาประกอบด้วย
รูปแบบการแข่งขัน
ในแต่ละกลุ่ม, แต่ละทีมจะลงเล่นพบกับทีมอื่นในรูปแบบเหย้าและเยือนในแบบพบกันหมด. ทีมชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 32 ทีมสุดท้าย, ในขณะที่พวกเขาจะได้เข้าร่วมกับแปดทีมที่ได้อันดับที่สามของ แชมเปียนส์ลีก รอบแบ่งกลุ่ม.
กลุ่ม
แมตช์การแข่งขันเป็นวันที่ 19 กันยายน, 3 ตุลาคม, 24 ตุลาคม, 7 พฤศจิกายน, 28 พฤศจิกายน, และ 12 ธันวาคม พ.ศ. 2562 (ค.ศ. 2019). เวลาคิกออฟในแต่ละนัดเป็นเวลา 18:55 และ 21:00 CET/CEST ยกเว้นสำหรับบางแมตช์สำหรับเหตุผลตามภูมิศาสตร์.
เวลาจะถูกปรับให้เร็วขึ้นตั้งแต่วันที่ 27 ตุลาคม พ.ศ. 2561 (ค.ศ. 2018) (นัดที่ 1–3) เป็น CEST (UTC+2), หลังจากนั้น (นัดที่ 4–6) เวลาก็จะเป็น CET (UTC+1).
มวลที่แท้จริง
มวลที่แท้จริง (true mass) เป็นคำเดียวกันกับคำว่า มวล แต่จะใช้ในวิชาดาราศาสตร์เพื่อให้สามารถแยกแยะความแตกต่างระหว่างมวลของดาวเคราะห์ที่วัดได้จากค่ามวลต่ำสุดที่หาได้จากการตรวจวัดด้วยความเร็วแนวเล็ง กระบวนการในการระบุมวลที่แท้จริงของดาวเคราะห์นี้รวมถึง การวัดระยะห่างและคาบโคจรของดาวบริวาร ซึ่งเป็นเทคนิคอันก้าวหน้าของมาตรดาราศาสตร์ที่ใช้การเคลื่อนที่ของดาวเคราะห์ดวงอื่นในระบบดาวเดียวกันเข้ามาช่วย รวมกับเทคนิคด้านความเร็วแนวเล็งและการสังเกตการเคลื่อนผ่าน หรือรวมเทคนิคความเร็วแนวเล็งเข้ากับการตรวจวัดพารัลแลกซ์
พวงแก้วกุดั่น
พวงแก้วกุดั่น เป็นไม้ประดับในสกุลพวงแก้วกุดั่น กระจายพันธุ์ในอินเดีย จีนตอนใต้ อินโดจีน ฟิลิปปินส์ถึงเกาะนิวกินี ลักษณะเป็นไม้เถาอายุหลายปี ใบรูปไข่หรือแกมรูปขอบขนานถึงรูปใบหอก ยาว 6–21 เซนติเมตร โคนใบเว้าตื้นหรือคล้ายรูปก้นปิด ก้านใบยาว 3.5–12 เซนติเมตร ดอกมี 10–27 ดอก ก้านดอกยาว 4–10 เซนติเมตร ใบประดับย่อยรูปแถบ 2 อัน ยาวประมาณ 3 มิลลิเมตร กลีบเลี้ยงมี 4–6 กลีบ ด้านนอกสีน้ำตาล มีขนละเอียด ด้านในสีม่วงอมน้ำเงิน รูปขอบขนานหรือรูปใบหอก ยาว 1.5–2 เซนติเมตร พับงอกลับ เกสรเพศผู้รูปแถบยาว 0.8–1.6 เซนติเมตร อับเรณูยาว 2–5 มิลลิเมตร ปลายมีรยางค์สั้น ๆ ก้านเกสรเพศเมียยาวประมาณ 6 มิลลิเมตร ขยายในผลคล้ายหาง ยาว 4–8 เซนติเมตร มีขนยาวนุ่มหนาแน่น ผลรูปรีเบี้ยว ยาว 0.6–1.2 เซนติเมตร
อากาศ แจ่มใส
อากาศ แจ่มใส (アーガード・ジャム・サイ; Agaard Jum Sai) เป็นตัวละครจากการ์ตูนเรื่อง เคนอิจิ ลูกแกะพันธุ์เสือ (Kenichi: The Mightiest Disciple หรือ HISTORY'S STRONGEST DISCIPLE KENICHI) ซึ่งเป็นวายร้ายตัวสำคัญผู้ใช้วิชามวยไทยโบราณในการต่อสู้ เขาเป็นคู่ปรับของอาภาไชยซึ่งเป็นนักมวยไทยเหมือนกัน แต่มีความคิดต่างกัน โดยอาภาไชยใช้มวยไทยเพื่อช่วยผู้คน ในขณะที่อากาศใช้มวยไทยไปในทางชั่วร้าย เขาได้สมญานามว่า "จักรพรรดิปีศาจแห่งวงการมวยไทยใต้ดิน" เป็นคู่ต่อสู้ที่แม้แต่อาภาไชยก็ต้องระวังตัว
ประวัติตามท้องเรื่อง
อากาศเป็นคนรักการต่อสู้ เป็นบุคคลที่มีความน่ากลัว และมีหมัดที่ทรงพลัง แต่เขาไม่ต้องการต่อสู้หากคู่ต่อสู้ไม่มีค่าพอ เรียกได้ว่าเขาเลือกคู่ต่อสู้เฉพาะที่แกร่งจริงๆ เท่านั้น เขาไม่จำเป็นต้องต่อสู้หากพบว่าคู่ต่อสู้ไม่คู่ควร เพียงแต่ส่งศิษย์หรือสาวกของเขาออกไปสู้แทน นอกจากนี้ อากาศยังเป็นผู้มีอิทธิพลต่อคนรอบกายหลายรายด้วยเช่นกัน
ประวัติของ "อากาศ แจ่มใส" ปรากฏในตอนที่ 394 - 396 ตามฉบับมังงะ เล่าเหตุการณ์ย้อนไปในอดีตสมัยที่เขายังเป็นศิษย์ร่วมสำนักกับอาภาไชย เขาเป็นนักมวยจากค่าย "ลมไต้ฝุ่น" (Romtyphoon) มีอาจารย์ชื่อว่า "สมบัติ" (Sombat) ในขณะนั้นเขาเป็นแชมป์ของสภามวยไทยใต้ดิน ได้ใช้เงินซื้อตัวอาภาไชยมาจากครูมวยที่ไม่ปรากฏชื่อคนหนึ่ง ตามคำสั่งของอาจารย์ตน เพราะอาจารย์ของเขาเห็นความสามารถที่ไม่ธรรมดาของอาภาไชย  ซึ่งอาภาไชยในตอนนั้นยังเป็นเด็ก แต่มีความสามารถด้านมวยไทยมาก  หลังจากอาภาไชยไปอยู่ค่ายมวยเดียวกับอากาศแล้ว  อากาศกับอาภาไชยก็สนิทกันมาก อาภาไชยนับถือเขามากกว่าศิษย์คนอื่น เพราะอากาศในตอนนั้นไม่ได้เป็นคนเลวแต่ประการใด มีนิสัยเป็นกันเอง ยิ้มเก่ง ในคราวที่สิ้นอาจารย์ของเขาไป เขาก็ทำหน้าที่แทนอาจารย์ ถือได้ว่าอากาศเป็นคนที่มีชื่อเสียงในทางที่ดีคนหนึ่ง
ในการป้องกันแชมป์ของอากาศในเวลาต่อมาได้เกิดเรื่องน่าเศร้าขึ้น เมื่ออาภาไชยเป็นที่หมายตาของค่ายมวยอื่น และอาจต้องเสียอาภาไชยไปให้ค่ายมวยคู่แข่ง อากาศจึงยอมล้มมวยเพื่อแลกกับการไม่ต้องเสียอาภาไชยไป  แต่นั่นทำให้เขาพลั้งมือฆ่าแชมป์คนใหม่  และได้ลาออกจากสภามวยไทยใต้ดิน  จากนั้นเขาก็หายไปโดยมีเพียงข่าวลือว่า เขาไปเที่ยวเสาะแสวงหาศิลปะการต่อสู้ที่ยิ่งใหญ่กว่า
ต่อมาอาภาไชยก็ได้เติบโตขึ้นเป็นแชมป์ของสภามวยไทยใต้ดิน แต่พักหลังไม่ได้ขึ้นชกเพราะไม่มีใครกล้าชก อากาศได้กลับมาหาอาภาไชยอีกครั้ง แต่การกลับมาครั้งนี้ อากาศไม่ใช่คนเดิมที่อาภาไชยรู้จัก อากาศได้เปลี่ยนไป เขาไปเรียนมวยโบราณจนสำเร็จ และใช้มวยโบราณสังหารนักมวยคนอื่นเสียชีวิตไปหลายคน นอกจากนั้นเขายังไปทำลายสำนักงานสภามวยไทยใต้ดินจนพินาศเพียงลำพัง ทั้งยังสังหารปรมาจารย์มวยโบราณจนเสียชีวิตถึง 3 คน ในตอนนี้จิตใจของอากาศเต็มไปด้วยความอำมหิต ไม่เหลือความเป็นอากาศคนเดิม เขากลับมาหาอาภาไชยเพื่อต้องการสู้กับอาภาไชย แต่ต้องล้มเลิกเพราะเห็นว่าอาภาไชยยังไม่แข็งแกร่งพอ เขาบอกให้อาภาไชยรีบตามเขาไปยัง "ยามิ" (ความมืด) ซึ่งหมายความว่าเขาได้เลือกเดินเส้นทางแห่งความมืด ด้วยเหตุนี้ อาภาไชยจึงลาค่ายมวยไปแสวงหาหนทางของตัวเอง โดยอาภาไชยไม่คิดที่จะเลือกเส้นทางเดียวกับอากาศ
หลายปีต่อมา อากาศกับอาภาไชยก็ได้แยกย้ายกันหาหนทางของความแข็งแกร่ง ซึ่งแต่ละคนก็มีความเชื่อที่ต่างกัน อากาศเลือกอยู่ข้างยามิ ส่วนอาภาไชยเลือกอยู่ข้างเรียวซัมปาคุ ซึ่งทั้งสองข้างต่างเป็นอริกัน ทำให้อากาศกับอาภาไชยต้องเป็นศัตรูกันโดยปริยาย ทั้งคู่ได้กลับมาสู้กันที่ฐานยามิในโอกินาวา ต่างฝ่ายต่างไม่สามารถล้มกันได้ ทำให้ทั้งคู่ต้องใช้ท่าไม้ตายที่ครูของตนสอนให้ ผลก็คือ อาภาไชยอยู่ในสภาพปางตาย ส่วนอากาศก็ไม่สามารถเคลื่อนไหวได้เป็นเวลา 48 ชั่วโมง ผลออกมาตอนแรกเป็นเสมอกัน หลายคนก็เข้าใจว่าอาภาไชยตายแล้ว จนกระทั่งอาภาไชยลุกขึ้นมาอีกครั้งเพื่อปกป้องเคนอิจิจากยอดฝีมือดาบที่ไม่ปรากฏชื่อจากยามิ ทำให้อากาศยอมแพ้ เขาถือว่าคนที่สามารถยืนขึ้นเป็นคนสุดท้ายถือว่าชนะไป แต่ในระหว่างที่อาภาไชยล้มฟุบอยู่นั้น เขาก็พยายามปกป้องเคนอิจิจากยอดฝีมือทางดาบที่พยายามฆ่าเคนอิจิ ทำให้หลายคนเห็นว่าเขาไม่ใช้คนร้ายอะไร จากนั้นทั้งอากาศและธีวิทย์ศิษย์ของเขาก็ได้หายตัวไป มีแต่ข่าวลือว่าเขาถูกส่งกลับประเทศไทย
ถึงจะแพ้อาภาไชแต่เขายังคงเป็นสมาชิกของยามิอยู่ เขาหายตัวไปพักนึง สุดท้ายเขาก็กลับมาอีกครั้งเพื่อรวมตัวกับยามิคนอื่นสู้กับสำนักเรียวซัมปาคุที่มาพร้อมกับพันธมิตรคนอื่น เป็นการต่อสู้ขั้นแตกหักที่มีชีวิตเป็นเดิมพัน แต่สุดท้ายเขาพร้อมกับสมาชิกยามิบางส่วนไม่พอใจแผนการของหัวหน้ายามิ พวกเขาจึงหันไปช่วยทางสำนักเรียวซัมปาคุแทน
ความสามารถพิเศษ
แม้จะเป็นสมาชิกที่ปรากฏชื่อเป็นคนสุดท้าย แต่ก็มีการกล่าวถึงอากาศที่เริ่มจากในเส้นทางเผชิญศึกยามิ ได้รับการอ้างถึงโดยอาภาไชยว่าเป็นนักสู้ที่น่าจับตามองอย่างจริงจัง และอาภาไชยเกิดรู้สึกตระหนักเมื่อได้พบกับอากาศโดยรู้สึกว่าเขาเป็นบุคคลที่มีอันตรายเป็นอย่างยิ่ง ส่วนด้านความรวดเร็วกับความแข็งแกร่ง อากาศได้แสดงถึงความสามารถที่ทรงอานุภาพด้วยการปราบ "ชิงุเระ โคซากะ" ได้โดยแทบไม่ต้องใช้ความพยายามใดๆ ความแกร่งของเขาทรงพลังมาก เพียงเตะเพียงครั้งเดียวก็สามารถสยบคู่ต่อสู้ได้อย่างง่ายดาย
การออกแบบตัวละคร
อากาศเป็นนักสู้ร่างกายสูงใหญ่ และมีรอยสักบนใบหน้าเช่นเดียวกับธีรวิทย์ศิษย์ของเขา ผมสีดำและมักเผยรอยยิ้มเป็นเอกลักษณ์เช่นเดียวกับเพื่อนของเขาที่ชื่อ"ดีเอโก้ คาร์โล" นอกจากนี้ อากาศเป็นนักสู้ที่มีดวงตาที่มีสัญลักษณ์ประหลาดอยู่ตรงกลางนัยน์ตาซึ่งมีลักษณะที่คล้ายกันกับ"เนตรวงแหวน"ของ อุจิวะ ซาสึเกะ‎ กับ ฮาตาเกะ คาคาชิ‎ ที่เป็นตัวละครจากการ์ตูนเรื่องนินจาคาถาโอ้โหเฮะ
พิษราคะ
พิษราคะ (Eyes Wide Shut) เป็นภาพยนตร์ที่ฉายในปี ค.ศ. 1999 กำกับและเขียนบทโดยสแตนลีย์ คูบริก โดยอิงจากนิยาย Dream Story (ชื่อเยอรมัน: Traumnovelle) ของอาร์เธอร์ ชนิตซ์เลอร์ที่ตีพิมพ์ในปี ค.ศ. 1926 นำแสดงโดยทอม ครูซและนิโคล คิดแมน
ภาพยนตร์เรื่องนี้ได้รับรางวัล Filmcritica "Bastone Bianco" Award และรางวัลสมาคมนักวิจารณ์ภาพยนตร์ฝรั่งเศส (French Syndicate of Cinema Critics) สาขาภาพยนตร์ต่างประเทศยอดเยี่ยม
เนื้อเรื่อง
วิลเลี่ยม แฮร์ฟอร์ด แพทย์หนุ่มผู้คิดว่าชีวิตดีพร้อมต้องฝันสลาย เมื่ออลิซ แฮร์ฟอร์ ภรรยาสารภาพว่าเธอเคยคิดทิ้งเขาและลูกไปเพื่อแลกเซ็กซ์เพียงคืนเดียวกับผู้ชายที่เธอพึงใจ เขาผิดหวังและประชดเมียด้วยการแอบดูพิธีกรรมเซ็กซ์หมู่เพราะคิดว่ามันตื่นเต้นดี หารู้ไม่ว่าความอยากรู้อยากเห็นอาจมีค่าเท่าชีวิต
คุมส์
คุมส์ในคัมภีร์ไบเบิ้ล
จากรายงานของ(คัมภีร์ไบเบิ้ล)ในส่วนของพันธสัญญาเก่า คำสั่งเรื่อง(คุมส์)มีในสมัยการปกครองของศาสดา(ยูซุฟ) ซึ่งเป็นที่รักของชาวอียิปต์ และในช่วงการปกครองของฟาโร พระเจ้าได้มีคำสั่งมายังยูซุฟในหนังสือปฐมกาลเป็นหนังสือเล่มแรกของ(โทรา)ธรรมบัญญัติและเช่นกันเล่มแรกของหนังสือพันธสัญญาเก่ารายงานว่าในช่วงเจ็ดปีที่สมบูรณ์ก่อนช่วงเจ็ดปีที่แห้งแล้ง พระเจ้านั้นมีคำสั่งให้ประชาชนใช้พืชผลที่เก็บเกี่ยวจากไร่นาสี่ในห้ากับครอบครัวของพวกเขาและหนึ่งในห้าเป็นคุมส์เอาไปเก็บไว้ในโกดังของผู้ปกครองในช่วงเวลาที่แห้งแล้งจำนวนหนึ่งในห้าที่เก็บไว้สามารถทำให้ประชาชนอียิปต์รอดพ้นจากความอดอยากได้ถึงเจ็ดปีและคำสั่งนี้ได้ถูกแปลจากคัมภีร์ไบเบิ้ลฟารซีแปลความหมายว่าคุมซ์
ความแตกต่างระหว่างคุมส์กับซะกาต
ความแตกต่างที่สำคัญระหว่างคุมซ์กับซะกาต ซะกาตนับเป็นส่วนประกอบของทรัพย์สินทั่วไปในสังคมอิสลาม ด้วยเหตุนี้การใช้จ่ายโดยรวมอยู่ในส่วนนี้ แต่ว่าคุมส์เป็นภาษีที่เกี่ยวข้องกับรัฐอิสลามคือดูแลค่าใช้จ่ายต่างๆของผู้ปฏิบัติหน้าที่ หรือการหมุนเวียนเจ้าหน้าที่ในรัฐอิสลาม การที่พวกซาดาต(ลูกหลานนบี)ถูกตัดสิทธิในเรื่องของซะกาตอันที่จริงก็เพื่อปกป้องเครือญาติของท่านศาสดาจากฝ่ายศัตรูจะได้ไม่นำไปใช้เป็นข้ออ้างว่าท่านศาสดาเตรียมทรัพย์สินสาธารณะจับจ่ายไว้ให้เครือญาติ แต่อีกด้านหนึ่งซาดาต(ลูกหลานนบี)ที่ขัดสนก็จำเป็นจะต้องถูกดูแล ในความเป็นจริงไม่ได้เป็นสิทธิพิเศษระหว่าง (ซาดาต)ลูกหลานนบีเพียงอย่างเดียวแต่สำหรับทั่วไปและเพื่อไม่ให้เข้าใจผิดในเรื่องนี้
ความเชื่อของชีอะฮ์
ในความเชื่อของชีอะฮ์ทุกๆทรัพย์สินที่ไม่มีการใช้ประโยชน์ในหนึ่งปี,สินสงคราม,และอีกบางอย่างที่จะต้องจ่ายคุมส์ การจ่ายคุมส์นั้นเป็นข้อบังคับ(วาญิบ)(ซึ่งรายละเอียดของสิ่งที่จะต้องจ่ายคุมส์นั้นมันมีมากกว่าที่กล่าวไป)
ความเชื่อของอะฮ์ลิสซุนนะฮ์
อะฮ์ลิสซุนนะฮ์มีความเชื่อว่า สินทรัพย์ทางสงครามเท่านั้นที่จะต้องจ่ายคุมซ์ ผู้รู้ของอะฮ์ลิสซุนนะฮ์มีความเชื่อว่าคำว่า غنیمتในกุรอานให้ความหมายว่าสิ่งที่ได้มาจากสงคราม และการรับเงินคุมซ์จากการค้าไม่ถูกต้องตามหลักการ ผู้รู้ของชีอะฮ์ได้ให้คำตอบต่อข้อคลุมเครือนี้โดยให้ย้อนกลับไปดูในความหมายของคำว่าغنیمتในภาษาอาหรับที่فصیحหรือตามความหมายเดิมความหมายของغنیمتก็คือماحصل(สิ่งที่ได้มา) ดังที่ได้กล่าวว่าالغنم: الفوز بالشیء من غیر مشقهสินทรัพย์ที่ได้มาอย่างไม่ลำบาก
ผู้มีสิทธิ์รับคุมส์
ส่วนมากของนักนิติศาสตร์(ฟะกีฮ์)ของชีอะฮ์มีความเชื่อว่าคุมส์แบ่งออกเป็นสองส่วน ส่วนแรกเป็นของซาดาต(ลูกหลานนบี)ที่ยากจน,ยะตีม,คนพัดถิ่น อีกส่วนหนึ่งเป็นของอิมามแห่งยุคสมัยซึ่งทั้งสองส่วนจะต้องนำไปมอบให้กับมารเยี่ยอ์ที่เราปฏิบัติตามหรือตัวแทนของท่าน นอกจากจะขออนุญาตจากท่านใช้ในเรื่องต่างๆและท่านก็อนุญาต ฟะกีฮ์ส่วนใหญ่ของชีอะฮ์ไม่ยอมรับว่าครึ่งหนึ่งของคุมส์นั้นเป็นของซาดาต(ลูกหลานนบี)